Αττικό Ζωολογικό Πάρκο

εναλλ.=|μικρογραφία|Ροζ φλαμίγκος
Το **Αττικό Ζωολογικό Πάρκο** είναι ιδιωτικός ζωολογικός κήπος που λειτουργεί από το 2000 στα Σπάτα Αττικής. Ιδρύθηκε από τον Ζαν Ζακ Λεσουέρ και είναι μέλος του οργανισμού ΕΑΖΑ από το 2001.
μικρογραφία|Ρινόκεροι στο πάρκο.

## Ζώα
Το πάρκο ιδρύθηκε ως ορνιθολογικό με 1.100 πουλιά από 300 διαφορετικά είδη και αργότερα προστέθηκαν ζώα της ερήμου, της σαβάνας, της ελληνικής πανίδας, ερπετά κ.ά. Φιλοξενούνται σπάνια είδη ζώων, όπως τίγρεις της Σουμάτρας, λιοντάρια της Αγκόλας, πούμα, περσικές λεοπαρδάλεις, γατόπαρδοι, παπαγάλοι Μακάο, ζέβρες, καμηλοπαρδάλεις, βακτριανές καμήλες, αφρικανικοί πιγκουίνοι, κυνόμυες, αφρικανικά άγρια γαϊδούρια, εξωτικά και σπάνια πουλιά, ινδικοί ελέφαντες, λευκοί ρινόκεροι, αραβικοί όρυγες, πολλά φίδια, κροκόδειλοι, αλιγάτορες κ.ά. Στον χώρο *Αυστραλιανή πανίδα* φιλοξενούνται 3 είδη ζώων της Ωκεανίας (Ουάλαμπι του Μπένετ, Εμού και Χήνα Κερεόψις). Στον χώρο *Παπαγάλοι και ο κόσμος των Λόρι* φιλοξενούνται 23 είδη παπαγάλων. Σήμερα φιλοξενεί περίπου 2.000 ζώα από 290 διαφορετικά είδη και είναι ανοιχτό 365 ημέρες το χρόνο.

Τον Δεκέμβριο του 2018, ενώ μέσα στο πάρκο βρίσκονταν επισκέπτες, απέδρασαν δύο ιαγουάροι που ακολούθως θανατώθηκαν.
μικρογραφία|Ζέβρα στο πάρκο. Τον Ιανουάριο του 2022 δραπέτευσαν 30 Ίβιδες του Ουάλντραπ και 2 Αφρικανικοί Μπούφοι, λόγω ισχυρής χιονόπτωσης που προκάλεσε ζημιές στους χώρους τους.

Πλέον στο πάρκο συνεχίζουν να φυλάσσονται Ίβιδες του Ουάλντραπ σε διαφορετική τοποθεσία. 

Το έτος 2011 στελέχη του πάρκου δημιούργησαν την αστική μη κερδοσκοπική εταιρεία Πελαργός NATURA.
## Ανάκληση άδειας λειτουργίας Δελφιναρίου
Στις 13 Μαρτίου 2020 η Περιφέρεια Αττικής ανακάλεσε την άδεια λειτουργίας του δελφιναρίου. Στην απόφαση που εξέδωσε η Περιφέρεια Αττικής τονίζεται ότι θα πρέπει να ακολουθηθούν τα εξής για τον ζωολογικό πάρκο: 1) να οριστεί ένα πρόσωπο ως εγγυητής για την φροντίδα των αιχμάλωτων δελφινιών, 2) να απομακρυνθούν από την επιχείρηση όποιες υποδομές παραπέμπουν σε παραστάσεις όπως οι κερκίδες, 3) να σφραγιστεί η επιχείρηση. Η εν λόγω απόφαση στηρίζεται στον νόμο 4039/2012, άρ. 12 που απαγορεύει τη «χρησιμοποίηση ζώου σε υπαίθρια δημόσια έκθεση με σκοπό την αποκόμιση οικονομικού οφέλους». Ακόμη και στην περίπτωση που εξαιρούνται οι ζωολογικοί κήποι από τις απαγορεύσεις, αυτό γίνεται «υπό την προϋπόθεση ότι και στους παραπάνω χώρους δεν διεξάγονται παραστάσεις, κάθε είδους, με τη συμμετοχή ζώων».

Παρά την ανάκληση της άδειας, συνέχισε να κάνει ταΐσματα παρουσία κοινού, παρά τις σαφείς οδηγίες της Περιφέρειας Αττικής που απαγόρευσε οποιαδήποτε διάδραση με το κοινό ακόμα και το τάισμα. Φιλοζωικές οργανώσεις έστειλαν εξώδικο και ενημέρωσαν την περιφέρεια Αττικής.

## Παραβίαση νομοθεσίας και πρόστιμα

Πρόστιμο ύψους 44.350 ευρώ επιβλήθηκε στο Αττικό ζωολογικό πάρκο από τον Υπουργό Περιβάλλοντος και Ενέργειας και τον Αναπληρωτή Υπουργό για παραβίαση του νόμου 4039/12 για τις τελούμενες παραστάσεις των δελφινιών αλλά και την παραβίαση άλλων περιβαλλοντικών διατάξεων. Οι παραβάσεις που διαπιστώθηκαν από το Υπουργό αφορούν σύμφωνα με την νομοθεσία «τα δεσποζόμενα και τα αδέσποτα ζώα συντροφιάς και την προστασία των ζώων από την εκμετάλλευση ή τη χρησιμοποίηση με κερδοσκοπικό σκοπό», σύμφωνα με τον οποίο απαγορεύεται η χρησιμοποίηση κάθε είδους ζώου σε κάθε είδους θεάματα και άλλες δραστηριότητες. Επιπλέον, διαπιστώθηκαν παραβάσεις σε ό,τι αφορά την τροποποιημένη-ανανεωμένη άδεια λειτουργίας της επιχείρησης στην οποία επιβαλλόταν η απαγόρευση διενέργειας παραστάσεων, καθώς «η διατήρηση ζώων σε πάρκα επιτρέπεται με την προϋπόθεση ότι δεν διεξάγονται κάθε είδους παραστάσεις με τη συμμετοχή ζώων».

Το 2017 οι Επιθεωρητές του Υπουργείου Περιβάλλοντος ανακάλυψαν ότι το Αττικό Ζωολογικό Πάρκο παραβίασε τη νομοθεσία για την προστασία των ζώων με τις παραστάσεις με δελφίνια, ενώ λειτουργούσε επί τέσσερα χρόνια χωρίς άδεια και επέβαλαν πρόστιμο.

Στις 27 Οκτωβρίου 2023 κρίθηκε ένοχος για τις παραστάσεις με τα δελφίνια από το ΣΤ' Μονομελές Πρωτοδικείο Αθηνών και καταδικάστηκε σε 8 μήνες φυλάκιση με τριετή αναστολή.

Στις 20 Μαΐου 2024 κρίθηκε για δεύτερη φορά ένοχος για τις παραστάσεις από το Θ' Μονομελές Πρωτοδικείο Αθηνών από το οποίο καταδικάστηκε σε έξι μήνες φυλάκιση με τριετή αναστολή, κατόπιν μήνυσης από εκπροσώπους των φιλοζωικών οργανώσεων My Dolphin Club, Sea Shepherd Greece, I-sea, Φιλοζωικό σωματείο "Ο Άργος" και της παράταξης Οικολογική Συμμαχία.

## Κριτική και διαμαρτυρίες

Στη δεξαμενή/φυλακή του Αττικού Πάρκου έχουν πεθάνει έξι δελφίνια σε έναν χώρο που οι εγκαταστάσεις παραμονής τους έχουν κριθεί τελεσίδικα αυθαίρετες και κατεδαφιστέες.

Επίσης, ο Γερμανικός Οργανισμός Προστασίας των Ζώων  ProWal, επισκέφθηκε το Αττικό Πάρκο και το δελφινάριο και αφού κατέγραψε παραβάσεις της ισχύουσας νομοθεσίας προέβη σε μήνυση για εγκληματική συμπεριφορά.

Συγκεντρώσεις διαμαρτυρίας πραγματοποιούν συχνά πολίτες, φιλοζωικές και οικολογικές οργανώσεις στο Αττικό ζωολογικό πάρκο κατά της αιχμαλωσίας ζώων και κατά των θεαμάτων με δελφίνια με αφορμές όπως η θανάτωση δυο τζάγκουαρ, ο θάνατος 6 δελφινιών και η αιχμαλωσία δελφινιών για επιδείξεις.

Τον Απρίλιο του 2021 εκπρόσωποι πέντε φιλοζωικών οργανώσεων και μίας οικολογικής περιφερειακής παράταξης κατέθεσαν μήνυση κατά του Αττικού Ζωολογικού Πάρκου για την παράβαση του νόμου 4039/12 με τις παραστάσεις των δελφινιών.

Τον Ιούνιο του 2022 χιμπατζής απέδρασε από το πάρκο. Ο Χιμπατζής κατέληξε να θανατωθεί καθώς οι υπεύθυνοι του πάρκου ισχυρίζονται πως κατέστη αδύνατον να ναρκωθεί με αναισθητικό βέλος. Μετά από αυτήν την απόφαση ξέσπασε σύγχυση στην κοινή γνώμη και ακολούθησε παρέμβαση του Υφυπουργού του Υπουργείου Περιβάλλοντος.

## Αξιοσημείωτα ζώα

* Η Χασίγια, μια μικρή λευκή τίγρης, βρέθηκε στις 28 Φεβρουαρίου 2023 κάτω από κάδο απορριμάτων εξώ από το Πάρκο. Διέμεινε στον ζοολογικό μέχρι τις 11 Απριλίου, όπου υποβλήθηκε αναγκαστική σε ευθανασία, αφού η διάγνωσή της με μεταβολική νόσο των οστών (MBD) - οστεοπόρωση και αναπηρία κάτω από τη μέση κρίθηκε μη εγχειρήσιμη και το ζώο υπέφερε.
* Ένας αρσενικός πυγμαίος ιπποπόταμος γεννήθηκε στο Πάρκο τέλη Μαρτίου 2024. Αναμενόταν να ονομαστεί με ψηφοφορία του κοινού. Είναι ιδαίτερα σπάνιοι, με μόνο 41% των πυγμαίων ιπποπόταμων να είναι αρσενικοί από το 1919 μέχρι σήμερα.

## Παραπομπές


Κατηγορία:Ζωολογικοί κήποι